DEĊIŻJONI TAL-KUMMISSJONI
tat-30 ta’ Novembru 2009
li tikkoreġi d-Direttiva 2003/23/KE li temenda d-Direttiva tal-Kunsill 91/414/KEE sabiex tinkludi imazamox, oxasulfuron, ethoxysulfuron, foramsulfuron, oxadiargyl u cyazofamid bħala sustanzi attivi
(notifikata bid-dokument numru C(2009) 9349)
(Test b’relevanza għaż-ŻEE)
(2009/874/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid fis-suq ta’ prodotti għall-protezzjoni tal-pjanti (1), u b’mod partikolari l-Artikolu 6(1) tagħha,
Billi:
(1)
Id-Direttiva tal-Kummissjoni 2003/23/KE (2) fiha żball fir-rigward tal-purità minima tas-sustanza attiva oxasulfuron. Dak l-iżball għandu jiġi kkorreġut.
(2)
Il-miżura prevista f’din id-Deċiżjoni hija skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
Fl-Anness tad-Direttiva 2003/23/KE, fir-ringiela li tikkonċerna l-oxasulfuron, fir-raba’ kolonna (purità), il-kliem “960 g/kg” jinbidlu bil-kliem “930 g/kg”.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-30 ta’ Novembru 2009.